Woensdagaand: 30 November 2016
​Goeie naand almal: Hallo Kenya: A few fine spots overnight, while partly cloudy to cloudy over the remainder. Only a few isolated spots with showers in the south-east..
Die son het die aarde hier by ons weer kwaai by-gekom, temperature in die algemeen was op maksimum 36 C en hoër oor noord Gauteng, en die ,,wilde weste'' was weer in die lae 40's. As julle na vanoggend se foto kyk, sal julle sien daar was 'n klompie lae wolke oor die Laeveld, wat net-net genoeg vog ingedruk het na Gauteng se kant tote en selfs die suidelike dele van Noord-Wes. Dit is baie kol-kol maar die wat gelukkig en kry 'n los storm of twee, sal heelwat afkoel. Die van ons wat nie kry nie, nog 'n warm nag wat voorlê. Redelik bewolk gebly oor KZN, het gehelp om temperature daar in toom te hou.
Wel, die eerste middag wat ek sien dat my vriend daar by Danspan in die noord-ooste van Botswana dalk 'n paar buie kry op sy plaas waar hy bly… Hy het laat weet van die ander plase het tot amper 70mm gekry nou die dag, paaie egter sleg, moet eers afdroog voordat hy daar kan inkom…..
Ook buie en storms oor noord Namibië.
Met swak bolug in plek met min verandering is dit wat julle sien heelwat beter as niks nie. Die groot probleem gebiede bly die Noord-Kaap, Wes-Kaap en die Karoo gebiede van die Noord-Kaap en die Oos-Kaap en mens kan daarby insluit, die suid-Vrystaat. Gaan glad nie goed oor die gebiede nie….
Dit die storie vir nou, lekker aand aan almal….
Woensdagoggend: 30 November 2016
​Goeie môre almal: Hallo Kenya: A few sunny spots, see yellow areas, while partly cloudy over the remainder. The green areas may see a few afternoon and evening showers and or thundershowers..
Gaan vandag weer ..kook'' oor die land, kraaie gaan te warm kry om te gaap!!! Die ,,wilde weste'' kan weer 40 C + verwag met meeste van die Vrystaat (uitgesluit die noord-ooste) 35 C en hoër. Min of meer dieselfde vir Noord-Wes en dan die normale om en by 40 C vir die Limpopo vallei (Ellisras tot Messina) Daar het 'n oppervlakte hoog oos van die land agter die koue front gevorm en hier kan julle sien dit is bewolk (blou omkringde) en daar is hier en daar mis vanoggend. Dit sal egter vinnig wegbrand. Nou nie verskriklik nie, maar die dele sal, of liewer kan verwag dat die temperature nie so rof sal styg nie, en dan is daar a.g.v. die vogtoename 'n kans vir 'n paar storms vannaand, sien liggroen omkringde gebiede, dit is egter ten beste 'n 10-20% kans en verspreiding. Enkele stasies oor KZN toon sowat 0.2mm, maar dit is skaars stofnat, regtig nie om oor huistoe te skryf nie..
Die wat belangstel, ek weet nie wat die mense in Madagaskar doen nie, een na die ander oggend wys die sateliet foto hoë potensiaal vure oor die noordelike dele en teen die middag is dit weg. Op skaal is dit vure oor 'n hele aantal km.. lyk verdag, maar ons sal nie regtig weet as dit nie bevestig word nie..
Wel, nog 'n bloedige warm dag en haal ek vandag 35 C plus dan sal ek die afgelope 3 dae aanteken as 'n hittegolf vir PTA.. Onthou 35-38 C vir Upington is nie 'n hittegolf nie, dit is normaal, dit word eers in die gebied 'n hittegolf as die temperatuur vir 3 of meer daar 40 C plus is op die maksimum… Dieselfde geld vir die Kimberley streke… Die manne en dames daar lag vir ons as ons sê ons gaan ,,dood'' van die hitte met 'n temperatuur van 35 C….
Wel, dit is my skinder storie vir nou, onthou om op PTA FM vroeg oggend op 'n Donderdag te luister na 'n opname van die weer, daar skinder ek saam met Henk…
Dinsdagaand: 29 November 2016
​Goeie naand almal: Hallo Kenya: A few fine spots, see yellow, while the remainder is partly cloudy to cloudy with a few showers and storms in the south-west..
Daar is op die oomblik sowat 'n 10% verspreiding van storms oor Gauteng, uit en uit hitte storms, sonder die baie arm dag sou daar nie ;n enkele storm voorgekom het nie. Daar is 'n bietjie meer storms na Warburton se kant toe en ook op die westelike grens van Swaziland. Dat die storms oornag verder noord en noord-oos kan beweeg voor hulle uitsterf is verseker moontlik, maar ai, dit is en bly mog het troffe storms. Die blou streep oor KZN wys dat die hoog effe begin inwig langs die ooskus en ook die rede dat daar oor die oostelike hoëveld saam met die hoë temperature en hoër vog 'n paar storms ontwikkel het. Die ,,wilde weste'' was weer bloedwarm en temperature het tussen Upington en Kimberley oor die 40 C gedraai. Dan was die temperature in meeste 35 C en hoër oor Noord-Wes asook die noordelike dele van Gauteng en ook Limpopo. Was wel ietwat koeler op die oostelike platorand. Die oppervlakte hoog sit môre oos van die land, nie baie sterk nie, maar miskien sterk genoeg om 'n bietjie meer vog oor die oostelike binneland te kry, hoe meer vog hoe beter vir 'n paar storms om ook môremiddag te ontwikkel, wat saam, met hoë temperature sal voorkom. Dit sal ook net afkoel oor die dele wat gelukkig is om 'n los donderstorm te kry. Op die kort termyn is daar geen teken dat die bolughoog gaan verswak nie, so die hitte gaan met ons bly, en môre sal dit die 3 dag in 'n ry wees met hoër as die norm temperature vir November, dus sal dit aangeteken kan word as 'n hittegolf toestand. Met die hittegolf en al, alles Opgesom, gaan November 2016 waarskynlik oor die maand aansienlik koeler wees as die lang termyn gemiddelde. Voor die hitte het ons vir amper 3 weke ver onder die norm temperature ervaar.. so die wat dalk wonder of dit klimaat verandering of globale verwarming is, nee nog nie, Die data vertel ons 'n ander storie. Daar is soveel ,,inligting'' beskikbaar op die internet, party positief maar in meeste gevalle negatief, die media spring gou op die perd as dit warm word, Mensig dit is somer, dit is veronderstel om warm te word. Lees en leer… maar lees selektief en hou altyd binne perke met uitsprake…
Dinsdagoggend: 29 November 2016
​Goeie môre almal: Hallo Kenya: Fairly cloudy to partly cloudy but apart from an odd light rain patch in the south-west this morning no rain. I have marked the areas that have a chance for showers and a few thunderstorms in light green, and will be towards late afternoon/evening…
Die koue front sleep net-net sy stert deur Durban vanoggend met bewolkte kolle oor KZN. Die hoog gaan agter die koue front inwig en behoort die wolke teen vanmiddag in te druk oor die Laeveld. Ek met vuil groen aangedui waar daar dalk 'n paar storms kan ontwikkel laat middag en vannag. Die bolughoog het no steeds 'n greep op ons reën kanse maar lyk nie so erg rof soos aan die einde van Oktober nie. Vir die wat nie kan onthou nie, dit was die tydperk wat temperature vir 4 dae in 'n ry bokant 35 C was in PTA.. Hittegolf. In vergelyking wat ons nou het, is dit net 'n mini hittegolf en temperature behoort so tussen 32 0 36 C te wees oor Gauteng, JHB altyd die laer waarde. Oor die westelike dele van die land gaan dit egter bloedig warm word met temperature van 37 C en hoër, bly skaduwee langs en drink baie water. Die warmer temperature sal ook voorkom oor die Vrystaat. Met die bolughoog is ons kans vir reën nie onmoontlik nie, net baie skraal en het jy/sy baie geluk nodig vir 'n los storm of twee…
Kom ons hoop die model is verkeerd en dit reën waar ek dit nie verwag nie.. ons mag mos maar wens….
Maandagaand: 28 November 2016
​Goeie naand almal: Hallo Kenya; Only tiny spots are fine this evening, see yellow spots. A bit more cloudy patches with odd light showers in the north and south while scattered storms in progress in the south-west.
Soos verwag het dit so te sê landwyd skerp opgewarm, plekke soos Kimberley en Upington het beide by sowat 38 C gedraai en PTA 32 C, so ja, dit was warm. Daar is 'n enkele strook storms oor die binneland van KZN, en Afgelei uit die foto kan dit redelike fris storms wees, met sterk rukwinde. Sal eers na die tyd kan sê hoeveel reën daar val, dit reën nie altyd so goed as wat dit lyk nie, die storms is daar maar die toets sal wees wat en hoeveel reën op die grond geval het. Die Kaap, sien vanoggend se foto, was vir ;n rukkie bewolk vanoggend maar is nou meestal skoon en dit was koeler. Alles wes en noord van die geel strook in die ooste is mooiweer, en hopelik met min vog, hoe minder die vog hoe beter sal afkoelling wees oornag. Ek kan maar net weer herhaal dat daar nie veel verandering is vir die volgende 24 uur nie, al wat kan verskil is dat daar dalk op ander plekke 'n paar storms kan voorkom, maar soos nou enkele storms en nie oor 'n groot gebied nie.. Dit bly mog het troffe hittestorms…
Maandagoggend: 28 November 2016
​Goeie môre almal: Hallo Kenya: AS few sunny spots (see yellow areas) while the remainder is mostly partly cloudy to cloudy with a few light showers in the north-east this morning, (green) The light green areas show areas with the best chance for a few afternoon and evening showers and thundershowers….
Amper 2mm by my hier in die Moot om en by middernag, na die vorige dag se 3mm help alles om die tuin groen te hou…. Maar dit is ook net enkele kolle in Gauteng en die noord-oos Vrystaat waar daar enkele mm voorgekom het. Die koue front lyk ,,mooi'' wes van die Kaap maar met min koue lug agter die front kan ek nie sien dat daar noemenswaardige reën kan wees in die Kaap nie, in die berge is daar altyd 'n kans en met 'n bietjie geluk dalk 'n stuifreën oor die suidelike dele. Die koue front het wel aanleiding gegee tot 'n stewige kuslaag tussen PE en Oos-Londen en die wind wikkel sterk langs die kus, so om en by 50km/u met windrukke tot 70-80 km/u. Die wind het ook al opgetel in die Oos-Londen gebied maar nog nie heeltemal so sterk nie, maar sal toeneem. Die wind sal deur die dag begin afneem vanuit die PE omgewing. Dan kan die kusgebiede van KZN ook later vandag 'n fris suid-weste wind verwag… onthou as dit gepaard gaan met donderstorms dan is die wind gewoonlik nog sterker en verander skielike van rigting, dit is die gevaarlike sort wind, dit is nou sterk wind met die rigting wat bly verander…. Met 'n koue front by die Kaap gaan die kraaie weer erg gaap oor die weste van die land en kan plekke oor Gordonia weer 40 C plus haal. Dit gaan ook heelwat warmer wees vandag oor die noordelike binneland, Gauteng ingesluit met temperature wat 30 C plus sal haal, en PTA sekerlik sowat 32-33 C. Dit gaan dus aansienlik warmer wees as die afgelope 10 dae plus….
Ek het liggroen gebruik om aan te dui waar daar weer 'n kans is vir 'n paar hittestorms vanmiddag en vannag.
Wel, dit is my storie vanoggend, lekker dag en nuwe week…
Sondagaand: 27 November 2016
​Goeie naand almal: Hallo Kenya: Mostly fine over the central parts, yellow areas, whole there are cloudy patches in the north-east and south-west with showers and thundershowers. In the south-wets there are a few storms that look very well defined and one cannot exclude a few hail pellets..
Nog bewolk in die verre noord-ooste van die land (ligblou) maar ek dink nie daar is reën nie. Daar het wel 'n paar storms oor die oos Vrystaat ontwikkel asook die binneland van KZN. Die storms, solank hulle hou sal stadig oos en noord-oos beweeg. Die wolke in die geel band oor die land is cumulus wolke met 'n hoë basis met geen reën nie. Temperature het skerp gestyg oor die westelike binneland met Upington wat 40 C plus gehaal het. Dit was ook bloedig warm oor die sentrale Karoo met maksimums wat gedraai het tussen 37 – 38 C. Die koue front wes van die Kaap is besig om stoom te verloor en die wolke om die kuslaag by die Kaap het nog nie ingedruk oor die Kaap nie, kan hulle nog wel sien rakelings aand weste kant van die kus.
Met geen bolug om te help nie, verwag ek min verandering na môre, daar kan wel weer enkele ,,mog het troffe,, storms voorkom soos vanmiddag maar nie noodwendig op presies dieselfde plekke nie.
Dit sal ook warmer word in die noorde van die land war maksimums heelwat laer was a.g.v. van die reën en bewolkte toestande, dit word al amper Desember, so een of ander tyd sal dit weer warm word, soos in baie sweet warm…
En dit is my storie vir nou… As iemand 'n spesifieke vraag het, kontak my by sakkie@netfor.co.za maar onthou ek gee 'n bietjie inligting gratis maar vra 'n fooi vir meer inligting en 6 maande klimaat vooruitsigte. Dit is my brood en botter… Die inligting wat op www.netfor.co.za gratis beskikbaar is, word moontlik gemaak deur kliente wat my betaal vir 'n diens,. Sonder hulle sal daar geen inligting beskikbaar wees nie.. Ek ,,copy en paste'' nie enige inligting van ander web tuistes nie.
Lekker aand aan een en almal, en ek hoop almal is reg vir die week wat kom…..
Sondagoggend: 27 November 2016
​Goeie môre almal: Hallo Kenya: A few sunny spots, see yellow, with cloudy patches over the remainder, but I do not see any significant rain this morning. The areas marked with green, may see a few showers or an odd thunderstorm this afternoon and evening.
Met die bolugtrog wat nou tot oos van die land geskuif het, is die kanse vir 'n goeie verspreiding van reën en of storms nou terug na mog het troffe storms, Op die foto het ek twee groen kolle ingetrek waar daar soos in mikro klein storms/buie is, met Warden wat sowat 1mm gekry het. Dit lyk of daar dalk so 'n klein storm kan beweeg na die Bethlehem distrik… Alles wes van die geel lyn is droog en alhoewel effe koel vanoggend gaan die dagtemperature skerp styg veral met die koue front wat suid-wes van die Kaap mooi begin vertoon. Dit beteken dat die wind noord tot noord-wes sal word, dus uit die noorde en die rede dat dit baie vinnig sal opwarm.. Oos van die blou lyn is dit kolle bewolk en koel, en alhoewel dagtemperature vinniger sal herstel sal dit relatief tot November ,,koel'' wees. Koel beteken in die geval nie koud nie, en ook gemeet nie baie warm nie, daar is egter 'n maar by. Die vogvlakke in die ooste is nog redelik hoog, en die kombinasie van koel temperature en baie vog maak dit warm voel, veral as jy bedrywige persoon is… As julle mooi kyk dan sal julle lae wolke of selfs mis sien amper op die Kaapse kus. Dit is op die oomblik nog mooiweer, maar die wolke gaan saam met die kuslaag om die Kaapse kus beweeg en daar is 'n goeie kans dat dit bewolk en koel sal word langs die kusgebiede. Daar is nie veel koue lug agter die koue front wes van die Kaap nie, kan wel sy stert deur die Kaap swaai en dit beteken daar kan dalk stofnat reën/motreën teen die berge voorkom in die suide. Oornag vannag.. baie klein kans… Dit is lekker nat in die noorde van die land na gister se reën en meeste van die weerstasies in en om Messina het sowat 14mm gewys, en dan het die ook kolle redelik gereën by Mopani, en meeste van die Wildtuin, maar aan die ander kant is 3-5mm nie baie reën nie.
Oor die Bokke se vertoning teen Wallis, ek het nie die hele wedstryd gekyk nie, na die span se geploeter met die vorige wedstryde het ek nie regtig gedink hulle sal 'n haas uit 'n hoed kan trek nie. Ek wel die laaste paar minute gekyk en sowat 10 minute van die 2de helfte se begin. As ek eers sien een van die losvoorspelers hardloop alleen reguit na die verdediging net om die bal daar te verloor, dan is die wedstryd klaar verloor, jy hoef nie 'n spesialis rugby kenner te wees om te weet dat die span baie swak afgerig word. Daar is tog hulp afrigters vir die voor en agter spelers… en dan is die gestap na lynstane een te veel vir my… dit is asof daar geen trots in die span is nie.. mens kan nie altyd alles wen nie… maar dit is hoe jy verloor wat saak maak…. Kyk nou maar na Eddie Jones se Engelse span, daai ouens speel om te wen en hulle onderskat geen span nie.. hulle neem hulle strafskoppe pale toe en hou die telbord aan die gang. Buiten vir een poging waar die bokke 'n drie gedruk het, was die hoek-skoppe almal puur verniet…
Dit gaan ook nie te waffers met Faf en die krieket nie, maar hulle het ten minste die reeks klaar gewen.. en dit is hulle eerste pinkbal toets.. hulle mag maar geluk gewens word vir 'n baie goeie toer ,,daar onder''
Saterdagaand: 26 November 2016
​Goeie naand almal: Hallo Kenya: Mostly fine over the northern and eastern parts with showers and an odd thundershower in the south-west and west.
Enkele los storms in en om Gauteng. Ek was gelukkig, een storm het reg bokant my ontwikkel en het sover 2mm gekry, dink egter dit is nou verby… Stadig maar seker is ek besig om sowat 20mm+ bokant my 40 jaar norm te beweeg.. Daar is nog kolle ligte reën in die noord-ooste van die land maar ook daar klaar die reën op vanuit die suide, dit is egter nog steeds bewolk. Dan is daar ok 'n paar4 storms oor Namibië en in die suid-westelike deel van Botswana maar met die bolugtrog wat nou oorbeweeg het , dink ek die storms gaan neig om noord-oos te skuif, Oor die weste van die land was dit sonnig en warm, en ek kan ook nie aflei dat dit môre veel anders sal wees in die weste en suide nie.
Dit was nou rêrig jakkels trou met wolf storm hier by my, die son skyn en dit reën…. Ek is dankbaar vir elke mm wat val…. Nou hoef ek nie tuin nat te maak nie…
Saterdagoggend: 26 November 2016
​Goeie môre almal: Hallo Kenya: Mostly sunny and hot In the east while partly cloudy to cloudy in the west. The light green areas may see a few showers and thundershowers this afternoon and evening..
Bandelierskop het sowat 21mm gekry sedert middernag, een van die goeie presteerders vanaf middernag. Dan is daar heelwat plekke oor Limpopo, wat die Laeveld en spesifiek die noordelike Kruger Wildtuin insluit wat tussen 5-12mm gekry het. Die koel front uit die ooste is so ietwat stadiger as wat ek verwag het, maar behoort teen 2nm sterker te begin inwig oor die oostelike dele. Die groen omkringde gebiede is waar daar nog sagte buie reën voorkom. Die liggroen is die dele wat nog reën kan verwag later vanmiddag en vannag. Met die hoog wat agter die koue front inwig oor die oostelike dele van die land word die vloei aflandig, warm en droog oor die Kaap. Die kusgebiede miskien nou nie so kwaai warm nie, maar die wind langs die kusgebiede maak op t.o.v. van 'n hoë brandgevaar. Dit is nou amptelik vuurseisoen in die Kaap, dus as jy dalk daaraan gedink het om 'n ou lappie veld skoon te brand, onthou jy moet eers 'n permit kry… indien nie en jou buurman tel skade op, dan kan jy kwaai beboet word…
Julle sal sien dit is nie die heel nuutste foto nie, die nuutste is daar maar swak… sal later kyk of dit weer reg is, of alternatief na 'n ander foto soek….